Татар мәгарифе порталы
Бүген Казанда «Ел укытучысы – 2023» һөнәри осталык конкурсының шәһәр этабы җиңүчеләрен һәм призерларын бүләкләү тантанасында Педагог һәм остаз елына старт бирделәр. Иң яхшы педагогны 21 яшьтән 71 яшькә кадәрге 91 финалист арасыннан сайладылар.
Быел конкурсның абсолют җиңүчесе булып «Адымнар» полилингваль комплексының рус теле һәм әдәбияты укытучысы Екатерина Лисина танылды. «Мин эмоцияләрдән ташыйм, йөрәгем рәхмәт хисе белән тула. Конкурста мин үз фикердәшләремне очраттым. Шуны аңлау бик мөһим: син ялгыз түгел, синең белән бер юнәлештәге кешеләр бар. Конкурсны оештыручыларга, шулай ук мәктәбем коллективына рәхмәтемне белдерәсем килә. Мондый профессиональ конкурсларда җиңү – бер кешенең түгел, ә бөтен команданың җиңүе», - диде Екатерина Лисина.
https://kzn.ru/meriya/press-tsentr/novosti/v-stolitse-rt-nazvali-uchitel...
Хәзер online: 0 кулланучы